സൗജന്യ ഭക്ഷ്യ കിറ്റ് വിതരണം നിര്ത്തലാക്കാന് തീരുമാനിച്ചിട്ടില്ലെന്ന് ഭക്ഷ്യമന്ത്രി ജി ആര് അനില് തിരുവനന്തപുരം: സൗജന്യ ഭക്ഷ്യ കിറ്റ് വിതരണം നിര്ത്തലാക്കാന് തീരുമാനിച്ചിട്ടില്ലെന്ന് ഭക്ഷ്യമന്ത്രി ജി ആര് അനില്. മുന്ഗണന വിഭാഗങ്ങള്ക്ക് മാത്രം കിറ്റ് നല്കിയാല് മതിയെന്ന് അഭിപ്രായമുയരുന്നുണ്ടെന്നും ഇക്കാര്യത്തില് ചര്ച്ച ചെയ്ത് തീരുമാനമെടുക്കുമെന്നും മന്ത്രി പറഞ്ഞു. കോവിഡ് കാലത്ത് ജനങ്ങള്ക്ക് ആശ്വാസമായിരുന്ന സൗജന്യ ഭക്ഷ്യക്കിറ്റ് വിതരണം സര്ക്കാര് അവസാനിപ്പിച്ചെന്ന തരത്തില് നേരത്തെ വാര്ത്തകള് പ്രചരിച്ചിരുന്നു. ഈ ഘട്ടത്തിലാണ് വിശദീകരണവുമായി ഭക്ഷ്യമന്ത്രി തന്നെ രംഗത്തെത്തിയത്. കോവിഡ് വ്യാപനം തുടങ്ങിയ 2020 ഏപ്രില്മെയ് മാസങ്ങളിലാണ് സൗജന്യ കിറ്റ് നല്കിത്തുടങ്ങിയത്. സംസ്ഥാന സര്ക്കാരിന്റെ ഭക്ഷ്യക്കിറ്റ് വിതരണം ദേശീയ തലത്തില് വലിയ ശ്രദ്ധ പിടിച്ചുപറ്റിയിരുന്നു. തെരഞ്ഞെടുപ്പില് ഇടതു സര്ക്കാരിന്റെ ഭരണത്തുടര്ച്ചയ്ക്ക് കിറ്റ് വിതരണം സഹായിക്കുകയും ചെയ്തുവെന്നാണ് രാഷ്ട്രീയ നിരീക്ഷകര് അന്ന് വിലയിരുത്തിയത്. ഓണക്കാലംവരെ 13 തവണയാണ് കിറ്റ് വിതരണം നടത്തിയത്. ഏകദേശം 11 കോടി കിറ്റുകളാണ് ആകെ നല്കിയത്. മാസം ശരാശരി 350400 കോടി രൂപ ചെലവിട്ടെന്നും കണക്കുകള് സൂചിപ്പിക്കുന്നു. 11 കോടി കിറ്റുകള്ക്കായി 5200 കോടി രൂപ ചെലവിട്ടു.